নিরামিষের বদলে আমিষ বিরিয়ানি! রাঁচিতে রেস্তোরাঁর মালিককে গুলি

ওয়েবডেস্ক- আনন্দ উৎসবের মধ্যেই রাঁচিতে (Ranchi) ঘটে গেল হাড়হিম করা ঘটনা। নিরামিষের (Veg Biryani) i বদলে আমিষ বিরিয়ানি (Non-vegetarian Biryani) পরিবেশন করায় রেস্তোরাঁর মালিককে গুলি করে খুন গ্রাহকের (Customer shoots restaurant owner) । পুলিশ সুপার জানিয়েছেন, রেস্তোরাঁর মালিক বিজয় কুমার নাগ যখন টেবিলে বসে খাবার খাচ্ছিলেন তখনই ওই গ্রাহক তাঁকে গুলি করে। মৃত্যু হয়েছে ওই মালিকের।

পুলিশ সূত্রে খবর, শনিবার রাতে ঘটনায় মৃত্যু হয়েছে ৪৭ বছর বয়সি রেস্তোরাঁর মালিক বিজয় কুমার নাগের। গ্রাহকের দাবি ছিল কেন, তাকে নিরামিষের বদলে আমিষ বিরিয়ানি দেওয়া হয়েছে।

প্রত্যক্ষদর্শীর বয়ান অনুযায়ী, অভিষেক কুমার নাগ নামে এক যুবক চৌপাট্টি রেস্তোরাঁ থেকে নিরামিষ বিরিয়ানি অর্ডার করেছিলেন, পার্সেলটি পেয়ে চলে যান। ঘরে পৌঁছে দেখেন তাকে আমিষ বিরিয়ানি দেওয়া হয়েছে। এর পর তিনি ফোন করেন রেস্তোরাঁর মালিককের উত্তপ্ত বাক্য বিনিময় করেন। তার কিছুক্ষণ পরেই ওই ব্যক্তি ফের রেস্তোরাঁয় আসেন। মালিক বিজয় কুমার নাগের সঙ্গে তুমুল বাক বিতণ্ডা হয়। এক হাত দূরত্ব থেকেই অভিষেক পিস্তল বের করে বিজয়ের বুকে গুলি করে। বিজয় মাটিতে লুটিয়ে পড়েন। তাঁকে হাসপাতালে নিয়ে যাওয়া হয়, চিকিৎসকেরা জানান তার মৃত্যু হয়েছে।

আরও পড়ুন- “মেয়েরা অহিন্দুর বাড়ি গেলে মেরে ঠ্যাং ভেঙে দিন,” নিদান সাধ্বী প্রজ্ঞার

ঘটনা জানাজানি হতেই রবিবার সকালে তুমুল বিশৃঙ্খলা তৈরি হয়। পুলিশ ঘটনাস্থলে গিয়ে পরিস্থিতি নিয়ন্ত্রণে আনে। অপরাধীকে ধরার দাবিতে বিক্ষোভ দেখায় স্থানীয়রা। ফলে স্বাভাবিক অবস্থা বিপর্যস্ত হয়ে পড়ে। যানজট তৈরি হয়। পুলিশ ২৪ ঘণ্টার মধ্যে অপরাধীকে গ্রেফতারের আশ্বাস দিলে পরিস্থিতি স্বাভাবিক হয়।

গ্রামীণ পুলিশ সুপার প্রবীণ পুষ্কর জানিয়েছেন, পুলিশ তদন্ত শুরু করেছে। সমস্ত দিক খতিয়ে দেখা হচ্ছে। অভিযুক্তদের ধরতে অভিযান চালানো হচ্ছে। রেস্তোরাঁর মালিক বিজয় কুমার নাগ যখন খেতে বসেছিলেন তখন এই গুলি চালানো হয়। সিসি ক্যামেরার ফুটেজ খতিয়ে দেখা হচ্ছে। কাঁকে থানার ভারপ্রাপ্ত কর্মকর্তা জানান যে মৃতদেহটি ময়নাতদন্তের জন্য রাজেন্দ্র ইনস্টিটিউট অফ মেডিকেল সায়েন্সেস (RIMS) এ পাঠানো হয়েছে। দোষীদের গ্রেফতারের জন্য বিভিন্ন স্থানে অভিযান চালানো হচ্ছে। দোষীদের গ্রেফতারে দাবিতে কিছুক্ষণ কাঁকে-পিথোরিয়া সড়ক অবরোধ করে স্থানীয়রা। কাঁকে থানার অফিসার-ইন-চার্জ প্রকাশ রজক জানান, অপরাধীরা অবশ্যই ধরা পড়বে।

দেখুন আরও খবর-